GBX โชว์งบ Q3 กำไรโต 3 เท่าตัว รับรู้รายได้ค่านายหน้า-ค่าธรรมเนียมหนุน
GBX โชว์งบ Q3 กำไรก้าวกระโดด 3 เท่าตัว รับรายได้ค่านายหน้า และค่าธรรมเนียมหนุน ดันงวด 9 เดือนแรกกำไร 104 ลบ. เพิ่มขึ้น 511% จากงวดเดียวปีก่อน
10 พ.ย. 2564

บริษัท โกลเบล็ก โฮลดิ้ง แมนเนจเม้นท์ จำกัด (มหาชน) หรือ GBX รายงานผลการดำเนินงานงวดไตรมาส 3 และงวด 9 เดือนแรก สิ้นสุดวันที่ 30 กันยายน 2564 ดังนี้

โดยผลประกอบการ GBX ในช่วงไตรมาส 3/2564 สามารถทำกำไรโตก้าวกระโดดเป็นผลมาจากในส่วนของค่านายหน้าธุรกิจหลักทรัพย์ของบริษัทย่อยจำนวน 106.81 ล้านบาท เพิ่มขึ้น 83.93% เทียบกับช่วงเดียวกันเมื่อปีก่อนอยู่ที่ 48.74 ล้านบาท ขณะเดียวกันยังมีรายได้จากค่าธรรมเนียมและบริการของบริษัทย่อยจำนวน 84.23 ล้านบาท เพิ่มขึ้น 104.39% เมื่อเทียบกับช่วงเดียวกันของปีก่อนอยู่ที่ 43.02 ล้านบาท
นอกจากนี้ยังมีกำไรเมื่อหักต้นทุนจากการขายทองคำแท่งอีกจำนวน 1.31 ล้านบาท รวมถึงบริษัทฯขาดทุนลดลงเหลือ 4.26 ล้านบาทจากการซื้อขายหลักทรัพย์และตราสารอนุพันธ์ของบริษัทและบริษัทย่อย ซึ่งทำให้ปรับตัวดีขึ้น 188.38% จากงวดเดียวกันเมื่อปีก่อน
ทั้งนี้ทำให้ผลการดำเนินงานงวด 9 เดือนแรก สิ้นสุดวันที่ 30 กันยายน 2564 มีกำไรสุทธิขยับขึ้นมาอยู่ที่ 108.75 ล้านบาท เพิ่มขึ้น 643.34% เมื่อเทียบกับงวดเดียวกันเมื่อปีก่อนที่มีกำไรสุทธิ 16.94 ล้านบาท
 
 